**Nazareth** je škótska hard rocková skupina založená v roku 1968. Začiatkom 70. rokov vydala niekoľko hitov v Spojenom kráľovstve a medzinárodne úspešnou sa stala po vydaní svojho albumu *Hair of the Dog* z roku 1975. Najznámejší je asi ich hit - coververzia balady „Love Hurts" z roku 1975.

História skupiny
----------------

Skupina Nazareth vznikla v decembri 1968 v meste Dunfermline v Škótsku, z členov miestnej skupiny The Shadettes (založená v 1961) speváka Dana McCaffertyho, gitaristu Mannyho Charltona, basgitaristu Petea Agnewa a bubeníka Darrella Sweeta.O tri roky skupina debutovala rovnomenným albumom *Nazareth*. Prvé výraznejšie úspechy kapela dosiahla po vydaní tretieho albumu *Razamanaz* v roku 1973, ktorý obsahoval single „Broken Down Angel" a „Bad Bad Boy". Tento album a nasledujúce dva albumy produkoval Roger Glover, člen skupiny Deep Purple.

Medzinárodne uznávanou skupinou sa Nazareth stali až po vydaní albumu *Hair of the Dog*, ktorý vyšiel v apríli 1975. Len v USA sa z tohto albumu s ojedinelým chrapľavým hlasom Dana McCaffertyho predalo viac ako dva milióny kópií. Zásluhu na tom mala prepracovaná verzia skladby skupiny Everly Brothers, „Love Hurts" (vydaná na americkej verzii namiesto balady „Guilty") a titulná vypaľovačka „Hair of the Dog". Niekoľko rokov pred ich nahrávkou cover verzie „Love Hurts", bola nahratá táto jedinečná pieseň ako duet Grahama Parsonsa a Emmylou Harris. Coververzia „Love Hurts" sa ako jediná z ich skladieb dostala v USA do prvej desiatky, pričom v šiestich krajinách dosiahla 1. miesto. V Nórskom hudobnom rebríčku sa skladba udržala 60 týždňov.

Svoj úspech podporili Nazareth aj koncertnými šnúrami po USA, Kanade a Nemecku. 

V polovici 70. rokov sa Nazareth takmer natrvalo presídlili do Kanady. Istý čas mala skupina existenčné problémy, pretože manažér jej ušiel aj s peniazmi a zanechal ich bez nahrávacej zmluvy. Túto ťaživú situáciu neuniesol John Locke, ktorý od skupiny odišiel.

V roku 1982 vydala skupina skladbu „Dream On", ktorá sa stala hitom predovšetkým v Nemecku.

Osadenstvo skupiny sa niekoľkokrát menilo. Nakoniec dostatočne zohraná pätica v roku 1998 vydala k svojmu tridsaťročnému jubileu úspešný album *Boogaloo* so singlom „Light Comes Down" a začala sa aspoň čiastočne vracať na stránky hudobných časopisov a do playlistov rockovo zameraných rádií. 

30. apríla 1999 sa bubeník Darrell Sweet začal sťažovať na srdcové bolesti a celkovú slabosť. Neskôr upadol do bezvedomia a zomrel na infarkt. 

Začiatkom septembra 2013 oznámil Dan McCafferty, legendárny frontman svoj odchod zo skupiny Nazareth z vážnych zdravotných dôvodov.

Členovia
--------

|  |  |
| --- | --- |
| Súčasní* Pete Agnew - basová gitara, sprievodný spev (1968–súčasnosť)
* Jimmy Murrison - gitary (1994–súčasnosť)
* Lee Agnew - bicie, sprievodný spev (1999–súčasnosť)
* Linton Osborne - hlavné vokály (2014–súčasnosť)
 | Bývalí* Dan McCafferty - hlavné vokály (1968-2013)
* Darrell Sweet - bicie, občasný sprievodný spev (1968–1999; úmrtie v 1999)
* Manny Charlton - gitary (1968–1990)
* Zal Cleminson - gitary (1978–1980)
* Billy Rankin - gitary (1980–1983, 1990–1994)
* John Locke - klávesy (1980–1982; úmrtie v 2006)
* Ronnie Leahy - klávesy (1994–2002)
 |

Časová os

Diskografia
-----------

*Bližšie informácie v hlavnom článku: Diskografia skupiny Nazaret*
* *Nazareth* (1971)
* *Exercises* (1972)
* *Razamanaz* (1973)
* *Loud ’n’ Proud* (1973)
* *Rampant* (1974)
* *Hair of the Dog* (1975)
* *Close Enough for Rock ’n’ Roll* (1976)
* *Play ’n’ the Game* (1976)
* *Expect No Mercy* (1977)
* *No Mean City* (1979)
* *Malice in Wonderland* (1980)
* *The Fool Circle* (1981)
* *2XS* (1982)
* *Sound Elixir* (1983)
* *The Catch* (1984)
* *Cinema* (1986)
* *Snakes ’n’ Ladders* (1989)
* *No Jive* (1991)
* *Move Me* (1994)
* *Boogaloo* (1998)
* *The Newz* (2008)
* *Big Dogz* (2011)
* *Rock ’n’ Roll Telephone* (2014)
* *Tattooed on My Brain* (2018)
* *Surviving the Law* (2022)

Referencie
----------

1. ↑   *Biography by Stephen Thomas Erlewine* [online]. Allmusic.com. Dostupné online.
2. ↑  ROBERTS, David. *British Hit Singles & Albums*. Londýn : Guinness World Records Limited, 2006. (19..) ISBN 1-904994-10-5. S. 388.
3. ↑  STRONG, Martin C.. *The Great Rock Discography*. Edinburgh: Mojo Books. (5..) S. 681–682. ISBN 1-84195-017-3.
4. ↑   *CD: Nazareth: Golden Hits (2004)* [online]. En.imusic.dk. Dostupné online.
5. 1 2 3  ROBERTS, David. *Guinness Rockopedia*. Londýn : Guinness Publishing Ltd. 1998. (1..) ISBN 0-85112-072-5. S. 284.
6. 1 2  ROBERTS, David. *British Hit Singles*. Londýn : Guinness World Records Limited, 2001. (14..) ISBN 0-85156-156-X. S. 332.
7. ↑   *News | Nazareth* [online]. Nazarethdirect.co.uk, [cit. 2013-08-31]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Nazareth (skupina)**

Externé odkazy
--------------

* Oficiálna stránka skupiny
* Texty piesní

Zdroj
-----

*Tento článok je čiastočný alebo úplný preklad článku Nazareth (band) na anglickej Wikipédii.*